Súťažné podklady

VEREJNÁ SÚŤAŽ

realizovaná v súlade so zákonom č. 343/2015 Z. z. o verejnom obstarávaní
a o zmene a doplnení niektorých zákonov v platnom znení („**ZVO**“)
 („**Verejná** **súťaž**“ alebo „**Verejné obstarávanie**“)

/služby/

evidenčné číslo Verejnej súťaže:

MAGS OVO: 49167/2019

predmet zákazky

Zvýšenie efektívnosti energetického hospodárstva a rekonštrukcia vybraných budov vo vlastníctve Hlavného mesta Slovenskej republiky Bratislava – súbor 1

|  |  |
| --- | --- |
| Osoba zodpovedná za vypracovanie súťažných podkladov: | Marian Szakáll |
| Súťažné podklady schválil:  Vedúci Oddelenia verejného obstarávania: | Michal Garaj |

V Bratislave, dňa 18. 07. 2019

Obsah súťažných podkladov

[ČASŤ A Pokyny pre uchádzačov 4](#_Toc12196213)

[ODDIEL I Všeobecné informácie 4](#_Toc12196214)

[1 Identifikácia verejného obstarávateľa podľa § 7 ZVO 4](#_Toc12196215)

[2 Predmet zákazky 4](#_Toc12196216)

[3 Komplexnosť dodávky a jej nedeliteľnosť 4](#_Toc12196217)

[4 Zdroj finančných prostriedkov 4](#_Toc12196218)

[5 Zmluva 5](#_Toc12196219)

[6 Miesto a termín realizácie predmetu zákazky 5](#_Toc12196220)

[7 Oprávnení uchádzači 5](#_Toc12196221)

[8 Predloženie a obsah ponúk 6](#_Toc12196222)

[9 Variantné riešenie 8](#_Toc12196223)

[10 Platnosť ponúk 9](#_Toc12196224)

[11 Náklady na ponuky 9](#_Toc12196225)

[ODDIEL II Dorozumievanie medzi Verejným obstarávateľom a uchádzačmi alebo záujemcami 9](#_Toc12196226)

[12 Dorozumievanie medzi Verejným obstarávateľom a uchádzačmi alebo záujemcami 9](#_Toc12196227)

[13 Vysvetľovanie a doplnenie súťažných podkladov 10](#_Toc12196228)

[14 Obhliadka miesta realizácie predmetu zákazky 10](#_Toc12196229)

[ODDIEL III Príprava ponuky 11](#_Toc12196230)

[15 Jazyk ponúk 11](#_Toc12196231)

[16 Zábezpeka 11](#_Toc12196232)

[17 Mena a ceny uvádzané v ponukách 12](#_Toc12196233)

[18 Vyhotovenie ponúk 13](#_Toc12196234)

[19 Konflikt záujmov 13](#_Toc12196235)

[ODDIEL IV Predkladanie ponúk 13](#_Toc12196236)

[20 Spôsob predloženia ponuky 13](#_Toc12196237)

[21 Miesto a lehota na predkladanie ponúk 14](#_Toc12196238)

[22 Doplnenie, zmena a odvolanie ponúk 15](#_Toc12196239)

[ODDIEL V Otváranie a vyhodnotenie ponúk 15](#_Toc12196240)

[23 Otváranie ponúk 15](#_Toc12196241)

[24 Vyhodnotenie splnenia podmienok účasti, vysvetľovanie a vyhodnocovanie ponúk 15](#_Toc12196242)

[25 Dôvernosť procesu Verejného obstarávania 16](#_Toc12196243)

[ODDIEL VI Prijatie ponuky a uzavretie zmluvy 16](#_Toc12196244)

[26 Vyhodnotenie splnenia podmienok účasti úspešného uchádzača a informácia o výsledku hodnotenia ponúk 16](#_Toc12196245)

[27 Uzavretie zmluvy 17](#_Toc12196246)

[ČASŤ B Opis predmetu zákazky 18](#_Toc12196247)

[1 Základný účel obstarania predmetu zákazky 18](#_Toc12196248)

[2 Základný opis predmetu zákazky 19](#_Toc12196249)

[3 Charakteristika súčasného stavu energetického hospodárstva 20](#_Toc12196250)

[4 Požiadavky na minimálny rozsah realizácie predmetu zákazky a rozsah minimálnych opatrení 20](#_Toc12196251)

[5 Požiadavky na garanciu a výšku úspor pre zmluvu o energetickej efektívnosti 21](#_Toc12196252)

[6 Súvisiace plnenia 21](#_Toc12196253)

[7 Záruka za zariadenia a garancia úspory energie 21](#_Toc12196254)

[8 Miesto realizácie predmetu zákazky 21](#_Toc12196255)

[9 Termín realizácie predmetu zákazky 22](#_Toc12196256)

[10 Ďalšie požiadavky na realizáciu predmetu zákazky 22](#_Toc12196257)

[ČASŤ C Spôsob určenia ceny 23](#_Toc12196258)

[1 Stanovenie ceny za predmet zákazky 23](#_Toc12196259)

[2 Predloženie ceny za predmet zákazky 23](#_Toc12196260)

[ČASŤ D Obchodné podmienky 24](#_Toc12196261)

[1 Podmienky uzatvorenia zmluvy 24](#_Toc12196262)

[ČASŤ E Kritériá hodnotenia ponúk 25](#_Toc12196263)

[1 Kritérium na hodnotenie ponúk 25](#_Toc12196264)

[2 Spôsob výpočtu jednotlivých podkritérií 25](#_Toc12196265)

[3 Spôsob vyhodnotenia ponúk 25](#_Toc12196266)

[ČASŤ F Podmienky účasti 26](#_Toc12196267)

[1 Osobné postavenie 26](#_Toc12196268)

[2 Ekonomické a finančné postavenie 26](#_Toc12196269)

[3 Technická alebo odborná spôsobilosť 27](#_Toc12196270)

[SUMARIZÁCIA PRÍLOH SÚŤAŽNÝCH PODKLADOV 30](#_Toc12196271)

#

# Pokyny pre uchádzačov

## Všeobecné informácie

### Identifikácia verejného obstarávateľa podľa § 7 ZVO

Názov: Hlavné mesto Slovenskej republiky Bratislava

Sídlo: Primaciálne námestie 1, 81499 Bratislava

Štatutárny orgán/štatutár: Ing. arch. Matúš Vallo, primátor

IČO: 00603481

DIČ: 2020372596

IČ DPH: SK2020372596

URL: [www.bratislava.sk](http://www.bratislava.sk)

(ďalej aj ako „**Verejný obstarávateľ**“)

### Predmet zákazky

#### Predmetom zákazky je rekonštrukcia a modernizácia energetického hospodárstva a niektorých ďalších prvkov vybraného súboru budov vo vlastníctve Hlavného mesta Slovenskej republiky Bratislava, ktorej cieľom je zvýšenie energetickej efektívnosti a tiež zlepšenie faktického stavu týchto budov, s účelom využitia možnosti realizácie vybraných opatrení na základe zmluvy o energetickej efektívnosti pre verejný sektor podľa osobitného predpisu - zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov. Súčasťou predmetu zákazky sú však aj iné rekonštrukčné práce na vybraných budovách smerujúce primárne k zlepšeniu faktického stavu daných budov (ďalej aj ako „**predmet zákazky**“).

#### Hlavný kód CPV:

71314000-2 Energetika a súvisiace služby

Dodatočné kódy CPV:

71314200-4 Riadenie energetiky,

45300000-0 Stavebno-inštalačné práce,

51112000-0 Inštalácia zariadení na rozvod elektriny a regulačných zariadení,

51210000-7 Inštalácia meracích zariadení.

#### Podrobné vymedzenie predmetu zákazky tvorí Časť B. Opis predmetu zákazky.

### Komplexnosť dodávky a jej nedeliteľnosť

#### Uchádzač predloží ponuku na celý predmet zákazky.

#### Odôvodnenie nerozdelenia zákazky podľa ustanovenia § 28 ods. 2 ZVO tvorí samostatnú Prílohu č. A.7 týchto súťažných podkladov.

### Zdroj finančných prostriedkov

#### Investičná časť predmetu zákazky, na ktorú bude uzatvorená zmluva o energetickej efektívnosti pre verejný sektor podľa ustanovení § 17 a § 18 zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov (ďalej aj ako „**Zákon o energetickej efektívnosti**“), bude primárne financovaná zo zdrojov úspešného uchádzača s tým, že následne počas obdobia garancie úspor budú investícia a platby za služby splácané z vlastných finančných prostriedkov Verejného obstarávateľa z budúcich úspor prevádzkových nákladov energetického hospodárstva.

#### Zvyšná časť predmetu zákazky a časť, na ktorú bude uzatvorená zmluva o dielo, bude financovaná z vlastných finančných prostriedkov Verejného obstarávateľa a na základe grantovej dohody uzatvorenej medzi Verejným obstarávateľom a Európskou Investičnou Bankou č. ELENA-2014-046.

### Zmluva

#### Výsledkom Verejnej súťaže budú dve samostatné zmluvy, pričom na časť predmetu zákazky, ktorá má potenciál generovať dostatočné množstvo úspor na to, aby mohla byť uzatvorená v súlade so Zákonom o energetickej efektívnosti bude uzatvorená zmluva o energetickej efektívnosti pre verejný sektor uzatvorená podľa ustanovenia § 17 a § 18 Zákona o energetickej efektívnosti (ďalej aj ako „**zmluva o energetickej efektívnosti**“), a na zvyšnú časť bude uzatvorená zmluvy o dielo podľa príslušných ustanovení Obchodného zákonníka (ďalej len ako „**zmluva o dielo**“ alebo spoločne ako „**zmluvy**“).

#### Obsah zmlúv bude zodpovedať podmienkam stanoveným v týchto súťažných podkladoch a v ponuke úspešného uchádzača.

### Miesto a termín realizácie predmetu zákazky

#### Miestom realizácie predmetu zákazky sú budovy na adresách v rámci územia hlavného mesta Bratislava.

#### Doba realizácie predmetu zákazky bude nasledovná:

###### Pre zmluvu o energetickej efektívnosti max. 198 mesiacov od nadobudnutia účinnosti zmluvy v nasledujúcich etapách:

Obdobie príprav: maximálne 12 mesiacov odo dňa nadobudnutia účinnosti zmluvy;

Obdobie obnovy: maximálne 18 mesiacov odo dňa začatia obnovy (odovzdanie budov a ich areálov na vykonanie obnovy);

Obdobie garancie: maximálne 180 mesiacov odo dňa ukončenia obnovy; a

###### Pre zmluvu o dielo:

Vyprojektovanie a dokončenie projektovej a ostatnej dokumentácie do 12 mesiacov od nadobudnutia účinnosti zmluvy; a

Vykonanie diela (všetkých opatrení) max do 18 mesiacov od nadobudnutia účinnosti zmluvy.

#### Podrobná identifikácia povinností a plnení zahrnutých do jednotlivých období je uvedená v časti B. Opis predmetu zákazky a v Prílohe č. D.1 a Prílohe D.2 týchto súťažných podkladov.

### Oprávnení uchádzači

#### Ponuku môžu predkladať fyzické osoby, právnické osoby alebo skupina fyzických alebo právnických osôb, vystupujúcich voči Verejnému obstarávateľovi spoločne (ďalej aj ako „**Skupina dodávateľov**“).

#### V prípade, ak je uchádzačom Skupina dodávateľov, ponuka musí byť podpísaná všetkými členmi Skupiny dodávateľov, resp. za všetkých členov Skupiny dodávateľov. Zároveň je uchádzač povinný predložiť vo svojej ponuke doklad podpísaný všetkými členmi Skupiny dodávateľov o určení vedúceho člena oprávneného konať v mene ostatných členov Skupiny dodávateľov pre účely tejto Verejnej súťaže. Za týmto účelom uchádzač môže využiť vzor splnomocnenia pre vedúceho člena Skupiny dodávateľov podľa Prílohy č. A.5 týchto súťažných podkladov.

#### V prípade, ak je uchádzačom Skupina dodávateľov, takýto uchádzač je povinný tiež predložiť zmluvu podľa bodu 7.4 nižšie, alebo čestné vyhlásenie o vytvorení Skupiny dodávateľov, ktorého vzor tvorí Prílohu č. A.4 týchto súťažných podkladov.

#### V prípade, ak bude ponuka Skupiny dodávateľov vyhodnotená ako úspešná, všetci členovia Skupiny dodávateľov budú povinní najneskôr do podpisu zmluvy, ktorá bude výsledkom tohto Verejného obstarávania, uzatvoriť zmluvu o združení podľa ustanovení § 829 a nasl. zákona č. 40/1964 Zb. Občiansky zákonník v znení neskorších predpisov alebo inú obdobnú zmluvu s minimálnymi obsahovými náležitosťami uvedenými nižšie. Zmluva o združení musí byť písomná, a musí obsahovať minimálne:

###### splnomocnenie jedného člena zo Skupiny dodávateľov, ktorý bude mať postavenie hlavného člena Skupiny dodávateľov, udelenú ostatnými členmi Skupiny dodávateľov na uskutočňovanie a prijímanie akýchkoľvek právnych úkonov, ktoré sa budú uskutočňovať a prijímať v mene všetkých členov Skupiny dodávateľov v súvislosti s plnením zmluvy, ktorá bude výsledkom Verejného obstarávania. Toto splnomocnenie musí byť neoddeliteľnou súčasťou zmluvy o združení;

###### opis vzájomných práv a povinností členov Skupiny dodávateľov s uvedením činností, ktorými sa jednotliví členovia Skupiny dodávateľov budú podieľať na plnení predmetu zákazky;

###### ustanovenie o tom, že všetci členovia Skupiny dodávateľov zodpovedajú za záväzky združenia voči Verejnému obstarávateľovi spoločne a nerozdielne.

### Predloženie a obsah ponúk

#### Ak nie je v bode 8.5 tejto časti súťažných podkladov uvedené inak, ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>. Uchádzač môže predložiť iba jednu ponuku. Uchádzač predkladá ponuku spôsobom uvedeným v bode 20 tejto časti súťažných podkladov a v lehote uvedenej v bode 21 tejto časti súťažných podkladov.

#### Súčasťou ponuky musia byť nasledujúce doklady / dokumenty:

###### Úvodný list ponuky s uvedením nasledovných údajov:

identifikácia uchádzača - obchodné meno / názov a sídlo uchádzača (uchádzačov v prípade Skupiny dodávateľov);

identifikáciu Verejnej súťaže, do ktorej sa ponuka predkladá s uvedením názvu predmetu zákazky;

zoznam dokumentov predložených v ponuke;

identifikácia obchodného tajomstva, resp. dôverných informácií (ak sú) v súlade s bodom 25.2 týchto súťažných podkladov (identifikácia čísla strany, čísla odseku, bodu a textu obsahujúceho obchodné tajomstvo, príp. dôverné informácie).

###### Ako vzor úvodného listu uchádzač môže použiť vzor uvedený v Prílohe č. A.1 súťažných podkladov.

###### Podrobný opis ponúkaného predmetu zákazky, z ktorého musí vyplývať splnenie všetkých podmienok stanovených v Časti B. Opis predmetu zákazky. **Opis musí obsahovať prehľadnú a jednoznačnú informáciu, akým spôsobom uchádzač navrhuje vykonať jednotlivé opatrenia, ako sú uvedené v časti B. Opis predmetu zákazky a príslušných prílohách.** Uchádzač predloží opis v štruktúre rozdelenej na jednotlivé navrhované opatrenia, pričom pri každom opatrení uvedie najmä jeho základný opis, dodávané technológie a práce, ktoré plánuje v rámci opatrenia realizovať, časovú náročnosť výkonu jednotlivých opatrení, spôsob ich realizácie a akékoľvek iné podstatné okolnosti tak, aby bol Verejný obstarávateľ schopný posúdiť ich súlad s týmito súťažnými podkladmi. Ako súčasť podrobného opisu uchádzač predloží aj sumarizáciu návrhu opatrení s uvedením investičných nákladov za jednotlivé opatrenia formou vyplnenej tabuľky podľa vzoru v Prílohe č. B.2 Návrh opatrení (vzorový formulár) týchto súťažných podkladov, **a to za každú budovu samostatne**.

###### Doklady a dokumenty, ktorými uchádzač preukazuje splnenie podmienok účasti v zmysle Časti F. Podmienky účasti týchto súťažných podkladov; t. j. všetky doklady, ktorými preukazuje splnenie podmienok účasti týkajúcich sa osobného postavenia, finančného a ekonomického postavenia a technickej alebo odbornej spôsobilosti (Verejný obstarávateľ odporúča, aby uchádzač za účelom preukázania splnenia niektorých podmienok účasti technickej alebo odbornej spôsobilosti použil aj vzorové dokumenty Príloh č. F.1 a F.2 týchto súťažných podkladov – t. j. Zoznam poskytnutých služieb (referencií) a Zoznam odborníkov).

###### Návrh zmluvy o energetickej efektívnosti pre verejný sektor vypracovaný podľa vzoru zmluvy uvedenom v Prílohe D.1 súťažných podkladov s prílohami a návrh zmluvy o dielo vypracovaný podľa vzoru zmluvy uvedenom v Prílohe D.2 súťažných podkladov s prílohami. V návrhu zmluvy o energetickej efektívnosti uchádzač v prílohe č. 3 Metodika vyhodnocovania úspor uchádzač vyplní aj údaje, ktoré sú v prílohe označené že ich „doplní uchádzač“ (vo vzorci bode 1 Garantované úspory danej prílohy a tabuľky v bode 5 Zdroje údajov a bode 6 Hodnoty parametrov v základnej perióde, danej prílohy) a takto vyplnenú prílohu priloží ako súčasť zmluvy.

###### Doklad o zložení zábezpeky podľa bodu 16 tejto časti súťažných podkladov vo forme ustanovenej v bode 8.5 tejto časti súťažných podkladov.

###### Grafické harmonogramy plnenia, samostatne pre zmluvu o dielo a samostatne pre zmluvu o energetickej efektívnosti. Harmonogram plnenia bude obsahovať vyjadrenie časovej náročnosti a nadväznosti jednotlivých úkonov, činností a prác vyjadrenú v dňoch. Z harmonogramu plnenia pre zmluvu o energetickej efektívnosti a harmonogramu prác pre zmluvu o dielo musí vyplývať minimálne plnenie všetkých časových a vecných míľnikov plnenia stanovených v bode 9**.** časti B. Opis predmetu zákazky týchto súťažných podkladov. Harmonogram plnenia bude obsahovať tiež uvedenie kritickej cesty jednotlivých plnení. Harmonogram plnenia predložený uchádzačom v rámci ponuky sa v prípade jeho úspechu doplní ako súčasť príslušnej zmluvy.

###### Vyhlásenie o akceptácii podmienok Verejnej súťaže, ktorého vzor tvorí Prílohu č. A.2 týchto súťažných podkladov.

###### Čestné vyhlásenie uchádzača o neprítomnosti konfliktu záujmov vypracované podľa Prílohy č. A.3 týchto súťažných podkladov a v súlade s bodom 19 tejto časti súťažných podkladov.

###### Ak ponuku predkladá Skupina dodávateľov, zmluva podľa bodu 7.4 tejto časti súťažných podkladov, alebo čestné vyhlásenie o vytvorení Skupiny dodávateľov, ktorého vzor tvorí Prílohu č. A.4 týchto súťažných podkladov súčasne s plnomocenstvom vedúceho člena Skupiny dodávateľov s obsahovými náležitosťami podľa Prílohy č. A.5 týchto súťažných podkladov.

###### Návrh na plnenie kritérií predložený formou vyplnených tabuliek podľa vzoru v Prílohe č. C.1 Návrh na plnenie kritérií týchto súťažných podkladov,

###### Kópia ponuky bez dokladov a dokumentov podľa bodu 8.2c) vyššie, vo vyhotovení, v ktorom uchádzač vybieli alebo inak urobí nečitateľnými všetky časti ponuky a informácie, ktoré obsahujú dôverné informácie tak, aby zverejnením takejto kópie ponuky vypracovanej zo strany uchádzača Verejný obstarávateľ neporušil žiadne obchodné tajomstvo ani dôvernosť informácií.

#### Každý dokument z vyššie uvedených častí ponuky (pokiaľ z bodov 8.4 alebo 8.5 tejto časti súťažných podkladov nevyplýva inak) musí byť:

###### podpísaný, pričom

v prípade dokumentu vydaného uchádzačom musí byť tento dokument **podpísaný uchádzačom**, jeho štatutárnym orgánom alebo iným písomne splnomocneným zástupcom uchádzača, ktorý je oprávnený konať v mene uchádzača v potrebnom rozsahu; a

v prípade dokumentu, ktorý uchádzač nevydáva a nejde o doklad uvedený v bode 8.2c) tejto časti súťažných podkladov, určený na preukázanie splnenia podmienok účasti osobného postavenia podľa § 32 ZVO alebo doklad o zložení zábezpeky podľa bodu 8.2e) tejto časti súťažných podkladov, musí byť dokument **podpísaný treťou osobou**, ktorá ho vydáva, resp. jej štatutárnym orgánom alebo iným ňou splnomocneným zástupcom.

###### **naskenovaný** (odporúčaný formát je „PDF“),

###### **vložený** do systému JOSEPHINE spôsobom uvedeným v bode 20 tejto časti súťažných podkladov.

#### Doklady a dokumenty uvedené v bode 8.2c) tejto časti súťažných podkladov, ktorými uchádzač preukazuje splnenie podmienok účasti osobného postavenia podľa ustanovenia § 32 ZVO, ktoré vydávajú tretie subjekty (najmä orgány verejnej moci), vrátane ich úradných prekladov, ak sú vyhotovené v inom ako slovenskom alebo českom jazyku, musia byť do systému JOSEPHINE vložené buď

###### ako doklady obsahujúce kvalifikovaný elektronický podpis podľa Nariadenia Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „**nariadenie eIDAS**“) subjektu, ktorý taký doklad vydal; alebo

###### v prípade, ak nie sú vydávané v elektronickej forme s kvalifikovaným elektronickým podpisom podľa nariadenia eIDAS, tak vo forme elektronického dokumentu vytvoreného zaručenou konverziou pôvodného originálu dokumentu podľa zákona č. 305/2013 Z. z. o e-Governmente v znení neskorších predpisov.

#### V prípade poskytnutia zábezpeky formou bankovej záruky alebo poistenia záruky, uchádzač predloží doklad o zložení bankovej záruky alebo doklad o poistení záruky podľa bodu 8.2e) tejto časti súťažných podkladov v ponuke buď

###### vo forme elektronického dokumentu s kvalifikovaným elektronickým podpisom banky, resp. poisťovne v súlade s nariadením eIDAS v prípade, ak banka, resp. poisťovňa uchádzača takúto formu vystavenia bankovej záruky, resp. poistenia záruky pripúšťa. V takom prípade nesmie byť uplatnenie bankovej záruky, resp. poistenia záruky zo strany Verejného obstarávateľa spojené so žiadnou prekážkou vyplývajúcou z elektronickej formy bankovej záruky, resp. poistenia záruky oproti uplatneniu plnenia z písomnej bankovej záruky, resp. poistenia záruky; alebo

###### vo forme prostej kópie bankovej záruky, resp. poistenia záruky, pričom v takom prípade uchádzač okrem skenu vloženého do systému JOSEPHINE tiež zároveň samostatne doručí **originál záručnej listiny resp. poistenia záruky** (notársky overená kópia nie je postačujúca) na adresu **Hlavné mesto Slovenskej republiky Bratislava, Primaciálne námestie 1, 814 99 Bratislava v súlade s bodom 21 tejto časti súťažných podkladov**.

#### V prípade zloženia finančných prostriedkov na bankový účet Verejného obstarávateľa sa odporúča, aby uchádzač predložil výpis z bankového účtu, resp. iné vyjadrenie uchádzača potvrdzujúce skutočnosť, že finančné prostriedky budú pripísané na účet Verejného obstarávateľa najneskôr v deň uplynutia lehoty na predkladanie ponúk.

#### Všetky doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.

#### V prípade, ak sa vyskytnú pochybnosti o pravosti alebo pravdivosti dokumentov predložených v ponuke vo forme skenu podľa bodu 8.3, vyhradzuje si Verejný obstarávateľ právo požadovať od uchádzača ich dodatočné predloženie vo forme obsahujúcej kvalifikovaný elektronický podpis, resp. vo forme zaručenej elektronickej konverzie podľa bodu 8.4, resp. vo forme listinného originálu alebo jeho notársky overenej kópie na adresu uvedenú v bode 8.5b) vyššie.

### Variantné riešenie

#### Neumožňuje sa predložiť variantné riešenie.

### Platnosť ponúk

#### Ponuky zostávajú platné počas lehoty viazanosti ponúk stanovenej do 12 mesiacov odo dňa uplynutia lehoty na prekladanie ponúk, t. j. do 15. 09. 2020

### Náklady na ponuky

#### Všetky výdavky spojené s prípravou a predložením ponúk znášajú uchádzači bez finančného nároku voči Verejnému obstarávateľovi.

## Dorozumievanie medzi Verejným obstarávateľom a uchádzačmi alebo záujemcami

### Dorozumievanie medzi Verejným obstarávateľom a uchádzačmi alebo záujemcami

#### Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi Verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku.

#### Verejný obstarávateľ bude pri komunikácii s uchádzačmi, resp. záujemcami, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi Verejným obstarávateľom a uchádzačmi, resp. záujemcami, počas celého procesu Verejného obstarávania.

#### JOSEPHINE je na účely tohto Verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

#### Návod na používanie systému je dostupný na webovom sídle portálu JOSEPHINE (http://files.nar.cz/docs/josephine/sk/Skrateny\_navod\_ucastnik.pdf).

#### Minimálne technické požiadavky na používanie systému sú dostupné na webovom sídle portálu JOSEPHINE (http://files.nar.cz/docs/josephine/sk/Technicke\_poziadavky\_sw\_JOSEPHINE.pdf).

#### Na bezproblémové používanie systému JOSEPHINE je nutné používať jeden z podporovaných internetových prehliadačov:

#### Microsoft Internet Explorer verzia 11.0 a vyššia,

#### Mozilla Firefox verzia 13.0 a vyššia,

#### Google Chrome, alebo

#### Microsoft Edge.

#### Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

#### Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácií s Verejným obstarávateľom.

#### Ak je odosielateľom informácie uchádzač, resp. záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy Verejnému obstarávateľovi. Takáto zásielka sa považuje za doručenú Verejnému obstarávateľovi okamihom jej odoslania v systému JOSEPHINE v súlade s funkcionalitou systému.

#### Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE, bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).

#### Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumentyv príslušnej časti zákazky v systéme JOSEPHINE, na ktorý bude odkazovať link uverejnený v profile Verejného obstarávateľa zriadenom v elektronickom úložisku na webovej stránke Úradu pre verejné obstarávanie (ďalej len „**Profil**“).

#### Podania a dokumenty súvisiace s uplatnením revíznych postupov budú medzi Verejným obstarávateľom a záujemcami/uchádzačmi doručované v súlade s príslušnými ustanoveniami ZVO, pričom Verejnému obstarávateľovi budú podania doručované v elektronickej podobe funkcionalitou informačného systému, prostredníctvom ktorého je verejné obstarávanie realizované (t. j. JOSEPHINE).

### Vysvetľovanie a doplnenie súťažných podkladov

#### Adresa stránky, kde je možný prístup k dokumentácii Verejného obstarávania: https://josephine.proebiz.com/

#### V Profile sa bude nachádzať odkaz na verejný portál systému JOSEPHINE, kde sú všetky informácie verejne prístupné.

#### V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

### Obhliadka miesta realizácie predmetu zákazky

#### Verejný obstarávateľ záujemcom odporúča vykonať obhliadku miesta realizácie predmetu zákazky. Obhliadka bude organizovaná pre záujemcov samostatne. V prípade záujmu o obhliadku musí záujemca kontaktovať Verejného obstarávateľa prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Termín obhliadky si Verejný obstarávateľ so záujemcom dohodne osobitne. Účasť na obhliadke a termín obhliadky záujemca potvrdí spolu s uvedením svojich identifikačných údajov prostredníctvom komunikačného rozhrania systému JOSEPHINE najneskôr 24 hodín pred určeným časom obhliadky. Obhliadka miesta realizácie predmetu zákazky nie je povinná. Záujemcom sa však odporúča vykonať obhliadku miesta plnenia a jeho okolia z dôvodu získania údajov, ktoré môžu byť potrebné pre prípravu ponuky na predmet zákazky. Uchádzači vykonávajú obhliadku miesta plnenia na vlastné náklady.

#### Účasť na obhliadke záujemca potvrdí spolu s uvedením svojich identifikačných údajov prostredníctvom komunikačného rozhrania systému JOSEPHINE najneskôr 24 hodín pred určeným časom obhliadky. V rovnakej lehote a rovnakým spôsobom môže záujemca z dôvodov hodných osobitného zreteľa ospravedlniť svoju neúčasť na obhliadke a požiadať Verejného obstarávateľa o stanovenie ďalšieho termínu obhliadky. Verejný obstarávateľ však nie je povinný vyhlásiť nový termín obhliadky. Ak Verejný obstarávateľ vyhlási nový termín obhliadky, v takom prípade bude náhradný termín obhliadky oznámený záujemcom, ktorí oň požiadali a svoju neúčasť na obhliadke stanovenej v pôvodnom termíne ospravedlnili a odôvodnili.

#### Kontaktnou osobou na účely obhliadky je Ing. Alfred Sokol, e-mail: alfred.sokol@bratislava.sk, tel. č.: 02/54642279.

#### Za obdobných podmienok ako sú uvedené vyššie môže Verejný obstarávateľ prostredníctvom komunikačného rozhrania systému JOSEPHINE oznámiť dátum ďalšej obhliadky, pokiaľ to bude považovať za vhodné.

## Príprava ponuky

### Jazyk ponúk

#### Ponuky, doklady a dokumenty v nich predložené sa predkladajú v štátnom jazyku Slovenskej republiky.

#### Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Zábezpeka

#### Verejný obstarávateľ vyžaduje na zabezpečenie ponuky zloženie zábezpeky vo výške 40.000 EUR (slovom štyridsať tisíc EUR).

#### Zábezpeku je možné zložiť:

##### Poskytnutím bankovej záruky za uchádzača

###### Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke do skončenia lehoty viazanosti ponúk (resp. predĺženej lehoty viazanosti), t. j. do 15. 09. 2020. Z bankovej záruky vystavenej bankou musí ďalej vyplývať, že banka uspokojí veriteľa (Verejného obstarávateľa) za dlžníka (uchádzača) v prípade prepadnutia jeho zábezpeky v prospech Verejného obstarávateľa v tejto Verejnej súťaži s názvom **Zvýšenie efektívnosti energetického hospodárstva a rekonštrukcia vybraných budov vo vlastníctve Hlavného mesta Slovenskej republiky Bratislava – súbor 1, pričom v texte dokladu vystaveného bankou musí byť Verejná súťaž nezameniteľne identifikovateľná napr. číslom oznámenia o vyhlásení tohto Verejného obstarávania (ďalej aj ako „Oznámenie“)**. Banka sa musí bezpodmienečne zaviazať zaplatiť na účet Verejného obstarávateľa pohľadávku krytú bankovou zárukou do 7 (siedmich) kalendárnych dní po doručení výzvy Verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny Verejnému obstarávateľovi.

###### V prípade poskytnutia zábezpeky formou bankovej záruky, uchádzač predloží bankovú záruku vo forme a spôsobom uvedeným v ustanovení bodu 8.5 tejto časti súťažných podkladov.

##### Poskytnutím poistenia záruky za uchádzača

###### Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je Verejný obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky do skončenia lehoty viazanosti ponúk (resp. predĺženej lehoty viazanosti), t. j. do 15. 09. 2020. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (Verejného obstarávateľa) za poisteného (uchádzača) v prípade prepadnutia jeho zábezpeky v prospech Verejného obstarávateľa v tejto Verejnej súťaži s názvom **Zvýšenie efektívnosti energetického hospodárstva a rekonštrukcia vybraných budov vo vlastníctve Hlavného mesta Slovenskej republiky Bratislava – súbor 1, pričom v texte dokladu vystaveného poisťovňou musí byť Verejná súťaž nezameniteľne identifikovateľná napr. číslom Oznámenia, ktorým bola vyhlásená**. Poisťovňa sa musí bezpodmienečne zaviazať zaplatiť na účet Verejného obstarávateľa pohľadávku krytú poistením záruky do 7 (siedmich) kalendárnych dní po doručení výzvy Verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky Verejnému obstarávateľovi.

###### V prípade poskytnutia zábezpeky formou poistenia záruky, uchádzač predloží doklad vystavený poisťovňou vo forme a spôsobom uvedeným v ustanovení bodu 8.5 tejto časti súťažných podkladov.

##### Zložením finančných prostriedkov na bankový účet Verejného obstarávateľa

###### V prípade zloženia finančných prostriedkov na bankový účet Verejného obstarávateľa musia byť zložené na účet:

Názov banky: Československá obchodná banka, a.s.

IBAN kód: SK72 7500 0000 0000 2582 4903

SWIFTová adresa banky: CEKOSKBX

Variabilný symbol: [*uchádzač doplní svoje IČO*]

Poznámka pre prijímateľa: banková záruka ponuky GES 01

Finančné prostriedky musia byť pripísané na účet Verejného obstarávateľa najneskôr v deň uplynutia lehoty na predkladanie ponúk.

#### Verejný obstarávateľ uvoľní alebo vráti uchádzačovi zábezpeku do siedmich dní odo dňa (podľa okolností):

###### uplynutia lehoty viazanosti ponúk,

###### márneho uplynutia lehoty na doručenie námietky, ak ho Verejný obstarávateľ vylúčil z Verejného obstarávania alebo ak Verejný obstarávateľ zruší použitý postup zadávania zákazky, alebo

###### uzavretia zmluvy.

#### Zábezpeka prepadne v prospech Verejného obstarávateľa, ak uchádzač v lehote viazanosti ponúk:

###### odstúpi od svojej ponuky alebo

###### neposkytne súčinnosť alebo odmietne uzavrieť zmluvu v súlade s § 56 ods. 8 až 15 ZVO.

### Mena a ceny uvádzané v ponukách

#### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa vykonáva zákon o cenách. Navrhovaná zmluvná cena musí obsahovať cenu a náklady za celý predmet zákazky a musí byť v súlade s pokynmi uvedenými v ostatných súťažných podkladoch, najmä v časti C. Spôsob určenia ceny. Uchádzač ku každej položke Návrhu na plnenie kritérií uvedie číslo v kladných číslach. Nula sa za kladné číslo nepovažuje.

#### Povinnosťou uchádzača je dôsledne preskúmať celý obsah súťažných podkladov a návrhu Zmluvy, a na základe ich obsahu stanoviť cenu a náklady za uskutočnenie predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo zmluvy, pričom do svojich ponukových cien a nákladov zahrnie všetky náklady spojené s plnením predmetu zákazky.

#### Uchádzačom navrhovaná zmluvná cena bude vyjadrená v mene EUR.

#### Časti ponúk uvádzajúce cenu musia obsahovať cenu každej z položiek uvedených v Časti C. Spôsob určenia ceny a celkovú cenu predmetu zákazky, t. j. súčet všetkých položiek, ako aj ďalšie tam uvedené náležitosti.

#### Cena musí zahŕňať všetky ekonomicky odôvodnené náklady uchádzača na predmet zákazky v rozsahu a za podmienok uvedených v zmluve a primeraný zisk.

### Vyhotovenie ponúk

#### Ak nie je v bode 8.5 tejto časti súťažných podkladov uvedené inak, uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

#### Uzavretosť ponuky sa zabezpečí elektronickými prostriedkami komunikačného rozhrania systému JOSEPHINE tak, aby bola zabezpečená neporušiteľnosť a integrita ponuky.

#### Ponuka je do systému JOSEPHINE vložená vo chvíli dokončenia spracovania obálky (priebeh spracovávania systému znázorňuje percentami vedľa príslušného tlačidla). Vloženie ponuky systém potvrdí hlásením „Uložené“ a samotná ponuka sa zobrazí v záložke „Ponuky a žiadosti“. Predloženú ponuku vidí uchádzač zobrazenú v záložke „Ponuky a žiadosti“ s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

### Konflikt záujmov

#### Verejný obstarávateľ zabezpečí, aby v tomto Verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

#### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh Verejného obstarávania (vrátane osoby bez nutnosti formálneho zapojenia do priebehu Verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s Verejným obstarávaním.

#### Verejný obstarávateľ prijme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie Verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči Verejný obstarávateľ v súlade s ustanovením § 40 ods. 6 písm. f) ZVO uchádzača z tohto Verejného obstarávania.

#### Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen Skupiny dodávateľov vo všetkých fázach procesu Verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (Verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa Prílohy č. A.3 týchto súťažných podkladov.

#### Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti Verejného obstarávateľa.

## Predkladanie ponúk

### Spôsob predloženia ponuky

#### Ak nie je v bode 8.5 uvedené inak, uchádzač predkladá ponuku v elektronickej podobe do systému JOSEPHINE, umiestnenom na webovej adrese: https://josephine.proebiz.com, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe. V prípade, že uchádzač predloží listinnú ponuku (okrem dokladov podľa bodu 8.5), Verejný obstarávateľ na ňu nebude prihliadať.

#### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu.

#### Uchádzač má možnosť registrovať sa do systému JOSEPHINE pomocou hesla i registráciou a prihlásením pomocou občianskeho preukazu s elektronickým čipom a bezpečnostným osobným kódom (eID).

#### Predkladanie ponúk je umožnené iba autentifikovaným uchádzačom. Autentifikáciu je možné vykonať nasledovnými spôsobmi:

###### v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

###### nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

###### vložením plnomocenstva na kartu užívateľa po registrácii, ktoré je podpísané elektronickým podpisom štatutára aj splnomocnenou osobou, alebo prešlo zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

###### počkaním na autentifikačný kód, ktorý bude poslaný na adresu sídla uchádzača do rúk štatutára uchádzača v listinnej podobe formou doporučenej poštovej zásielky. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

#### Autentifikovaný uchádzač si po prihlásení do systému JOSEPHINE v prehľade zákaziek- zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

#### Požiadavka Verejného obstarávateľa na doklady, dokumenty a ďalšie písomnosti, ktoré musia byť predložené v ponuke je uvedená v bode 8 tejto časti súťažných podkladov. Cenu predmetu zákazky predloží uchádzač vyplnením Návrhu opatrení (formulár B.2 súťažných podkladov) a tabuľky „Návrh na plnenie kritérií“, ktorého vzor tvorí obsah Prílohy C.1 Návrh na plnenie kritérií týchto súťažných podkladov a vyplnením všetkých cenových ustanovení v návrhu zmluvy a jej prílohách. Hodnoty uvedené v týchto prílohách musia byť súladné. Uchádzač zároveň pri vkladaní ponuky do systému JOSEPHINE samostatne vyplní elektronický formulár s finálnou hodnotou kritéria vypočítanou podľa vzorca uvedeného v bode 2 časti E. Kritériá hodnotenia ponúk.

#### Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

#### Ak ponuka obsahuje dôverné informácie, uchádzač ich v ponuke viditeľne označí. V prípade, ak uchádzač vyslovene neoznačí časti svojej ponuky ako dôverné, Verejný obstarávateľ je oprávnený zverejniť celú ponuku uchádzača.

#### V prípade, ak uchádzač v ponuke predkladá informácie o osobách, ktoré majú povahu osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej aj ako „**ZoOÚ**“), je zodpovedný za to, a predložením svojej ponuky potvrdzuje, že v rozsahu, v akom to predpisuje ZoOÚ si od všetkých dotknutých osôb, ktorých osobné údaje sú obsiahnuté v jeho ponuke, zabezpečil všetky potrebné súhlasy so spracovaním osobných údajov za účelom predloženia jeho ponuky a poučil všetky dotknuté osoby o spôsobe a rozsahu spracovania ich osobných údajov na účel predloženia ponuky uchádzača. Zároveň uchádzač predložením jeho ponuky potvrdzuje, že všetky dotknuté osoby mu udelili svoj súhlas na to, aby tieto osobné údaje boli poskytnuté a aby ich ďalej za deklarovaným účelom spracovával Verejný obstarávateľ.

### Miesto a lehota na predkladanie ponúk

#### Ak je v bode 8.5 tejto časti súťažných podkladov uvedené, že doklady, dokumenty, iné písomnosti je uchádzač povinný doručiť na adresu: Hlavné mesto Slovenskej republiky Bratislava, Primaciálne námestie 1, 814 99 Bratislava, tieto musia byť vložené do samostatného uzatvoreného obalu.

#### Obal časti ponuky predkladanej podľa bodu 21.1 vyššie, musí obsahovať nasledovné údaje:

###### adresu: Hlavné mesto Slovenskej republiky Bratislava, Primaciálne námestie 1, 814 99 Bratislava,

###### adresu uchádzača (názov alebo obchodné meno a adresu sídla alebo miesta podnikania),

###### označenie „Verejná súťaž – Zvýšenie efektívnosti energetického hospodárstva a rekonštrukcia vybraných budov vo vlastníctve Hlavného mesta Slovenskej republiky Bratislava – súbor 1“.

#### Lehota na predkladanie ponúk uplynie: 16. 09. 2019 o 09: 00 od. miestneho času.

#### Časť ponuky predkladaná podľa bodu 21.1 tejto časti súťažných podkladov doručená po uplynutí lehoty na predkladanie ponúk sa vráti uchádzačom neotvorená.

#### Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

### Doplnenie, zmena a odvolanie ponúk

#### Uchádzač môže predloženú ponuku stiahnuť, resp. vymazať prostredníctvom funkcionality webovej aplikácie JOSEPHINE do uplynutia lehoty na predkladanie ponúk podľa bodu 21.3 tejto časti súťažných podkladov. Predloženie novej ponuky je možné vykonať prostredníctvom funkcionality webovej aplikácie JOSEPHINE až po jej predchádzajúcom stiahnutí, resp. vymazaní (kliknutím na tlačidlo „Stiahnuť ponuku“ a predložením novej ponuky). Predloženie novej časti ponuky, ktorá bola predložená podľa bodu 8.5 tejto časti súťažných podkladov, je možné vykonať tak, že uchádzač do uplynutia lehoty na predkladanie ponúk:

###### predloží novú (kompletnú) ponuku prostredníctvom funkcionality webovej aplikácie JOSEPHINE; a

###### doručí novú časť ponuky podľa bodu 8.5 tejto časti súťažných podkladov na adresu uvedenú v bode 21.2a) tejto časti súťažných podkladov.

## Otváranie a vyhodnotenie ponúk

### Otváranie ponúk

#### Otváranie ponúk vykoná komisia sprístupnením jej obsahu v systéme JOSEPHINE.

#### Otváranie ponúk sa uskutoční dňa 16. 09. 2019 o 10:00 hod. miestneho času v zasadacej miestnosti na 4. poschodí oddelenia verejného obstarávania magistrátu Hlavného mesta Slovenskej republiky Bratislavy, Laurinská 5, 811 01 Bratislava.

#### Otváranie ponúk komisiou bude v zmysle § 52 ods. 2 ZVO verejné. Na otváraní ponúk sa môžu zúčastniť uchádzači, ktorí predložili ponuku v lehote na predkladanie ponúk, a to prostredníctvom svojho štatutárneho orgánu /svojich štatutárnych orgánov, resp. môžu byť zastúpení osobou oprávnenou zúčastniť sa na otváraní ponúk za uchádzača. **Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie.**

#### Komisia zverejní obchodné mená alebo názvy, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré sa dajú vyjadriť číslicou, určených Verejným obstarávateľom na vyhodnotenie ponúk; ostatné údaje uvedené v ponuke sa nezverejňujú.

### Vyhodnotenie splnenia podmienok účasti, vysvetľovanie a vyhodnocovanie ponúk

#### Nakoľko verejný obstarávateľ nepoužije elektronickú aukciu, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky uskutoční verejný obstarávateľ až po vyhodnotení ponúk na základe kritérií na vyhodnotenie ponúk **a iba v prípade ponuky uchádzača, ktorý sa umiestnil na prvom mieste v poradí**. Verejný obstarávateľ bude aplikovať postup v zmysle druhej vety § 66 ods. 7 v spojení s príslušnými časťami § 55 ods. 1 zákona o verejnom obstarávaní, tzv. super reverznú verejnú súťaž. Verejný obstarávateľ teda bude vyhodnocovať ponuku uchádzača z hľadiska splnenia podmienok účasti ako aj splnenia požiadaviek na predmet zákazky iba v prípade uchádzača, ktorý sa umiestnil na prvom mieste v poradí po vyhodnotení kritérií na vyhodnotenie ponúk.

#### Posúdenie splnenia podmienok účasti a vyhodnotenie ponúk komisiou je neverejné.

#### Posúdenie splnenia podmienok účasti uchádzačov podľa Časti F. Podmienky účasti týchto súťažných podkladov bude založené na posúdení splnenia:

###### podmienok týkajúcich sa osobného postavenia uchádzača podľa § 32 ZVO,

###### podmienok účasti týkajúcich sa finančného a ekonomického postavenia podľa § 33 ZVO a

###### podmienok technickej alebo odbornej spôsobilosti podľa § 34 až § 36 ZVO.

#### Splnenie podmienok účasti uchádzačov vo Verejnej súťaži sa bude posudzovať na základe dokladov a dokumentov predložených podľa požiadaviek uvedených v Časti F. Podmienky účasti. Jednotným európskym dokumentom pre verejné obstarávanie (JED) môže uchádzač predbežne nahradiť doklady na preukázanie splnenia podmienok účasti určené Verejným obstarávateľom spôsobom podľa § 39 ZVO (podrobnejšie inštrukcie sú v Prílohe č. A.6 týchto súťažných podkladov a na web stránke Úradu pre verejné obstarávanie: <https://www.uvo.gov.sk/jednotny-europsky-dokument-pre-verejne-obstaravanie-602.html>). Verejný obstarávateľ obmedzuje v súvislosti s Jednotným európskym dokumentom informácie požadované na podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

#### Ceny uvedené v ponukách uchádzačov sa budú vyhodnocovať v mene euro (EUR). Hodnotené budú ceny vrátane DPH.

### Dôvernosť procesu Verejného obstarávania

#### Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby Verejného obstarávateľa nesmú/nebudú počas prebiehajúceho procesu vyhlásenej Verejnej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

#### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

###### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu),

###### z obsahu ponuky bude nepochybne jasné, ktoré informácie považuje uchádzač za dôverné.

#### V opačnom prípade Verejný obstarávateľ zverejní v Profile kompletnú ponuku, pričom Verejný obstarávateľ bude vždy zbavený a ochránený pred akoukoľvek potenciálnou ujmou, ktorá mu môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

#### Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

## Prijatie ponuky a uzavretie zmluvy

### Vyhodnotenie splnenia podmienok účasti úspešného uchádzača a informácia o výsledku hodnotenia ponúk

#### Ak nedošlo k predloženiu dokladov preukazujúcich splnenie podmienok účasti skôr, Verejný obstarávateľ si vyhradzuje právo v súlade s § 55 ods. 1 ZVO po vyhodnotení ponúk vyhodnotiť splnenie podmienok účasti uchádzačom, ktorý sa umiestnil na prvom mieste v poradí.

#### Ak dôjde k vylúčeniu uchádzača na prvom mieste v poradí, vyhodnotí sa následne splnenie podmienok účasti ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti. Verejný obstarávateľ písomne požiada uchádzača o predloženie dokladov preukazujúcich splnenie podmienok účasti v lehote päť pracovných dní odo dňa doručenia žiadosti, ak Verejný obstarávateľ v žiadosti neurčí dlhšiu lehotu a vyhodnotí ich podľa § 40 ZVO.

### Uzavretie zmluvy

#### Úspešný uchádzač je povinný poskytnúť Verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 ZVO, ak bol na jej uzavretie písomne vyzvaný.

#### Ak úspešný uchádzač odmietne uzavrieť zmluvu alebo nie sú splnené povinnosti podľa bodu 27.1. tejto časti súťažných podkladov, Verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.

#### Ak uchádzač, ktorý sa umiestnil ako druhý v poradí odmietne uzavrieť zmluvu, neposkytne Verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný, Verejný obstarávateľ môže uzavrieť zmluvu s uchádzačom, ktorý sa umiestnil ako tretí v poradí.

#### Uchádzač, ktorý sa umiestnil ako tretí v poradí, je povinný poskytnúť Verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný.

#### Verejný obstarávateľ vyžaduje, aby úspešný uchádzač v zmluve, najneskôr v čase jej uzavretia, uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať v mene subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako Prílohu č. 7 zmluvy o energetickej efektívnosti a samostatne ako Prílohu č. 5 zmluvy o dielo.

#### Verejný obstarávateľ neuzavrie zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**Prílohy Časti A. Súťažných podkladov**

Príloha č. A.1 Úvodný list ponuky (vzor)

Príloha č. A.2 Čestné vyhlásenie o podmienkach Verejnej súťaže (vzor)

Príloha č. A.3 Čestné vyhlásenie o neprítomnosti konfliktu záujmov (vzor)

Príloha č. A.4 Čestné vyhlásenie o vytvorení Skupiny dodávateľov (vzor)

Príloha č. A.5 Splnomocnenie vedúceho člena Skupiny dodávateľov (vzor)

Príloha č. A.6 Jednotný európsky dokument

Príloha č. A.7 Odôvodnenie nerozdelenia zákazky

# Opis predmetu zákazky

**Nižšie sú stanovené záväzné požiadavky a funkčné a výkonnostné parametre predmetu zákazky. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so ZVO a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO.**

### Základný účel obstarania predmetu zákazky

#### Verejný obstarávateľ je vlastníkom/správcom budov a technických zariadení, ako sú tieto bližšie opísané v príslušných Prílohách tejto Časti B. súťažných podkladov. Predmetom tejto zákazky je súbor opatrení zameraných na (i) zvýšenie energetickej efektívnosti budov a energetického hospodárstva týchto budov a (ii) zvýšenie kvality prostredia a faktického stavu jednotlivých budov s cieľom maximalizovať využitie budúcich úspor energie pri financovaní investícií bez negatívneho dopadu na verejný dlh.

#### Prioritným cieľom je zabezpečiť tieto rekonštrukcie, najmä časti týkajúce sa energetického hospodárstva budov, prostredníctvom tzv. garantovanej energetickej služby na základe zmluvy o energetickej efektívnosti uzatvorenej podľa ustanovení § 17 a § 18 Zákona o energetickej efektívnosti. Podľa ustanovenia § 18 ods. 6 Zákona o energetickej efektívnosti pokiaľ je zmluva o energetickej efektívnosti pre verejný sektor v súlade so vzorom zmluvy o energetickej efektívnosti pre verejný sektor a metodikou na prípravu a realizáciu garantovanej energetickej služby pre verejný sektor, považuje sa za zmluvu o energetickej efektívnosti pre verejný sektor, ktorá nemá dôsledky na výšku dlhu verejnej správy v jednotnej metodike platnej pre Európsku úniu.

#### Parametre projektu, resp. vybrané opatrenia v rámci rozsahu predmetu zákazky majú potenciál generovať dostatočné úspory na to, aby mohli byť implementované na základe zmluvy o energetickej efektívnosti pre verejný sektor podľa Zákona o energetickej efektívnosti tak, aby nemali dôsledky na výšku dlhu verejnej správy v jednotnej metodike platnej pre Európsku úniu. Niektoré budovy v rámci vybraného súboru budov, ktorých rekonštrukcia je predmetom zákazky však nemajú tento potenciál sami o sebe a na to, aby mohla byť naplnená podstata zmluvy o energetickej efektívnosti pre verejný sektor podľa Zákona o energetickej efektívnosti (nulový vplyv na výšku dlhu verejnej správy) musia byť jednotlivé budovy ekonomicky pospájané do celku, ktorý spoločne napĺňa potenciál generovať dostatočné úspory na to, aby tieto časti rekonštrukcie mohli byť vykonané v súlade so Zákonom o energetickej efektívnosti tak, aby nemali dôsledky na výšku dlhu verejnej správy.

#### Ako je uvedené vyššie, v rámci projektu sa však realizujú aj opatrenia, ktoré nemajú potenciál generovať dostatočné úspory (alebo negenerujú žiadne úspory) na to, aby boli zahrnuté do zmluvy o energetickej efektívnosti. Tieto budú preto zahrnuté do samostatnej zmluvy o dielo. Napriek tomu sa jedná o ucelený súbor opatrení a tvoria jeden predmet zákazky. Časť opatrení teda bude implementovaná na základe zmluvy o energetickej efektívnosti a časť opatrení bude implementovaná na základe samostatnej zmluvy o dielo. Uchádzač však musí predložiť jednu spoločnú ponuku zahŕňajúcu všetky opatrenia, ako je uvedené v tejto časti B. súťažných podkladov a jej prílohách a delenie na jednotlivé zmluvy nie je rozdelením zákazky na samostatne súťažené časti, ale jedná sa iba o rozdelenie plnení vyplývajúce z povahy jednotlivých opatrení a povahy zmlúv, ktoré sú na realizáciu týchto opatrení vhodné.

#### Hlavnou výhodou navrhovaného spôsobu realizácie (najmä platné pre zmluvu o energetickej efektívnosti) je pre Verejného obstarávateľa istota konečného výsledku rekonštrukcie v zmysle reálneho dosiahnutia úspor. Neoddeliteľnou súčasťou obchodných podmienok je totiž záruka poskytovateľa za dosiahnutie úspor energetických nákladov (elektrina, zemný plyn, teplo a studená voda), čo v praxi znamená, že ak poskytovateľ (t .j. úspešný uchádzač) nezabezpečí dosiahnutie úspor v dohodnutom objeme, je povinný tento výpadok kompenzovať – či už zmluvnou pokutou, alebo znížením pravidelných platieb zo strany Verejného obstarávateľa. Verejný obstarávateľ tak v konečnom dôsledku dostáva nielen zmodernizované zariadenia, ale zmodernizované zariadenia s dohodnutými požadovanými prevádzkovými výsledkami. Zároveň investičný náklad na realizáciu opatrení spadajúcich pod zmluvu o energetickej efektívnosti nemá vplyv na výšku verejného dlhu.

### Základný opis predmetu zákazky

#### Predmetom zákazky je navrhnutie a realizácia opatrení na zvýšenie energetickej efektívnosti vybraných budov vo vlastníctve/správe Verejného obstarávateľa a zlepšenie faktického stavu vybraných budov vo vlastníctve/správe Verejného obstarávateľa.

#### Základný rozsah plnenia zmluvy o energetickej efektívnosti je charakteristický tým, že poskytovateľ:

###### analyzuje stav predmetných budov a zariadení (ďalej celkovo „**energetické hospodárstvo**“) a spotrebu energie v nich,

###### navrhne technické prevedenie opatrení na zníženie energetických nákladov budov a energetického hospodárstva a vyhotoví všetku potrebnú projektovú a technickú dokumentáciu potrebnú pre realizáciu opatrení,

###### tieto opatrenia realizuje a po realizácii opatrení udržiava prevádzkyschopnosť všetkých dodaných zariadení, vykonáva ich opravy, údržbu, revízie a vykonáva všetky činnosti potrebné na zabezpečenie ich prevádzkyschopnosti a vyčísľuje dosiahnuté úspory,

###### zaručí sa za úspory dosiahnuté po realizácii opatrení a zabezpečí financovanie celej realizácie predmetu zákazky na základe dosahovaných úspor.

#### Základný rozsah plnenia zmluvy o dielo koncipovanej ako tzv. design & build (navrhni a postav) model je charakteristický tým, že poskytovateľ:

###### Navrhne technické prevedenie opatrení a vyhotoví všetku potrebnú projektovú a technickú dokumentáciu potrebnú pre realizáciu opatrení; a

###### zhotoví dielo – t. j. vykoná jednotlivé opatrenia a tieto odovzdá do vlastníctva objednávateľa.

#### Minimálny rozsah povinných opatrení Verejný obstarávateľ definuje v Prílohe č. B.1 týchto súťažných podkladov. Uchádzači však môžu navrhovať aj opatrenia nad rámec minimálneho rozsahu definovaných opatrení. Ako bude uvedené nižšie takéto dodatočné opatrenia však musia byť zahrnuté do zmluvy o energetickej efektívnosti a nie do zmluvy o dielo.

#### Cena predmetu zákazky zahŕňa realizáciu opatrení (podľa okolností - cenu predmetu zákazky vrátane analýzy spotreby energie, návrhu a projektového spracovania stavebných a technických prvkov, vykonania všetkých potrebných prác, spracovania dokumentácie skutočného vyhotovenia a ostatných plnení definovaných v zmluvách a týchto súťažných podkladoch.), a v prípade zmluvy o energetickej efektívnosti aj cenu za dlhodobé financovanie a cenu za činnosti spojené s riadením a udržiavaním prevádzkyschopnosti všetkých dodaných zariadení, vrátane vykonávania ich opráv, údržby, revízií a vykonávania všetkých činností potrebných na zabezpečenie ich prevádzkyschopnosti, činností spojených vyhodnocovaním úspor a spracovaním dohodnutých dokumentov počas celej doby realizácie predmetu zákazky.

#### Doba realizácie predmetu zákazky je doba potrebná na prípravu a realizáciu technických úsporných opatrení a v prípade zmluvy o energetickej efektívnosti zahŕňa aj ďalších 15 rokov, počas ktorých sa poskytujú služby a sledujú a vyhodnocujú úspory a Verejný obstarávateľ spláca cenu za predmet zákazky.

#### Cenu za opatrenia v rámci zmluvy o energetickej efektívnosti bude Verejný obstarávateľ platiť počas 15 rokov od ukončenia obdobia obnovy formou štvrťročných splátok, pričom podrobnejšie sú platobné podmienky upravené v návrhu zmluvy o energetickej efektívnosti, ktorá bude výsledkom Verejného obstarávania (Príloha č. D.1 súťažných podkladov).

#### Cenu za opatrenia v rámci zmluvy o dielo Verejný obstarávateľ zaplatí po prevzatí opatrení pričom podrobnejšie sú platobné podmienky upravené v návrhu zmluvy o dielo, ktorá bude výsledkom Verejného obstarávania (Príloha č. D.2 súťažných podkladov).

### Charakteristika súčasného stavu energetického hospodárstva

#### Charakteristika súčasného stavu energetického hospodárstva predmetných budov a kompletnej infraštruktúry Verejného obstarávateľa je opísaná v Prílohe č. B.3 až Prílohe č. B.14 týchto súťažných podkladov.

### Požiadavky na minimálny rozsah realizácie predmetu zákazky a rozsah minimálnych opatrení

#### Pre zmluvu o energetickej efektívnosti je cieľom navrhnutých úsporných opatrení zníženie energetických nákladov (elektrina, zemný plyn, teplo a studená voda) súvisiacich s prevádzkou energetického hospodárstva a budov Verejného obstarávateľa. Pri plnení predmetu zákazky zabezpečí vybraný uchádzač aktivity minimálne v nasledovnom rozsahu:

###### podrobný návrh technického prevedenia opatrení na zvýšenie energetickej efektívnosti energetického hospodárstva budov Verejného obstarávateľa v súlade s ponukou uchádzača v zmysle podmienok uvedených v týchto súťažných podkladoch;

###### projektovú prípravu realizácie opatrení a inžinierske činnosti potrebné na realizáciu týchto opatrení;

###### praktickú realizáciu opatrení;

###### financovanie investičných nákladov súvisiacich s realizáciou opatrení;

###### garanciu za dosiahnutie dohodnutých úspor;

###### služby energetického manažmentu a dohľadu nad prevádzkou modernizovaného energetického hospodárstva; a

###### činnosti spojené s riadením a udržiavaním prevádzkyschopnosti všetkých dodaných zariadení, vrátane vykonávania ich opráv, údržby, revízií a vykonávania všetkých činností potrebných na zabezpečenie ich prevádzkyschopnosti počas celého Obdobia garancie.

###### (Podrobné podmienky plnenia sú upravené v návrhu zmluvy o energetickej efektívnosti)

#### Pre zmluvu o dielo je cieľom navrhnutých opatrení zlepšenie faktického stavu budov Verejného obstarávateľa. Pri plnení predmetu zákazky zabezpečí vybraný uchádzač aktivity minimálne v nasledovnom rozsahu:

###### podrobný návrh technického prevedenia opatrení na zlepšenie faktického stavu budov Verejného obstarávateľa v súlade s ponukou uchádzača v zmysle podmienok uvedených v týchto súťažných podkladoch;

###### projektovú prípravu realizácie opatrení a inžinierske činnosti potrebné na realizáciu týchto opatrení;

###### praktickú realizáciu opatrení.

###### (Podrobné podmienky plnenia sú upravené v návrhu zmluvy o dielo)

#### Minimálny rozsah povinných opatrení je stanovený v Prílohe č. B.1 týchto súťažných podkladov. Rozsah minimálnych opatrení ako sú stanovené v Prílohe č. B.1 môže uchádzač zahrnúť buď do zmluvy o energetickej efektívnosti alebo do zmluvy o dielo podľa vlastného uváženia a ekonomických prepočtov. **Do zmluvy o energetickej efektívnosti je však možné zahrnúť iba opatrenia, ktoré generujú úspory.** V prípade, ak uchádzač zahrnie opatrenia do zmluvy o energetickej efektívnosti, investičný náklad na realizáciou týchto opatrení nebude mať vplyv na výšku verejného dlhu a úspory, ktoré tieto opatrenia generujú Verejný obstarávateľ pozitívne zohľadní v hodnotení kritérií – viď časť E. Kritériá hodnotenia ponúk týchto súťažných podkladov. **Vždy však musí platiť, že ročné Platby za GES (ako je tento pojem definovaný v zmluve, vrátane DPH) budú nižšie alebo maximálne rovnaké ako celkový objem Garantovaných ročných úspor.** Zároveň Verejný obstarávateľ požaduje, aby celkové Garantované ročné úspory dosahovali hodnotu minimálne **59.000 EUR** (slovom: päťdesiatdeväť tisíc euro) vrátane DPH za rok.

#### Uchádzači môžu navrhovať aj ďalšie opatrenia zamerané na úsporu energetických nákladov a zlepšenie energetickej efektívnosti budov nad rámec minimálneho rozsahu stanoveného Verejným obstarávateľom. V prípade, že uchádzač bude navrhovať aj ďalšie opatrenia zamerané na dosahovanie energetických úspor, tieto však musia byť zahrnuté výlučne do zmluvy o energetickej efektívnosti a nesmú byť zaradené do zmluvy o dielo. Stále tiež platí, že aj v prípade doplňujúcich opatrení do zmluvy o energetickej efektívnosti musia ročné Platby za GES (ako je tento pojem definovaný v zmluve, vrátane DPH) byť nižšie alebo maximálne rovnaké ako celkový objem Garantovaných ročných úspor.

#### Na identifikáciu opatrení v rámci ponuky uchádzača a ich zaradenia pod zmluvu o energetickej efektívnosti, resp. zmluvu o dielo uchádzač využije vzorový formulár, ktorý tvorí Prílohu č. B.2 týchto súťažných podkladov.

### Požiadavky na garanciu a výšku úspor pre zmluvu o energetickej efektívnosti

#### Verejný obstarávateľ požaduje, aby úspešný uchádzač v časti, na ktorú sa uzatvára zmluva o energetickej efektívnosti, garantoval dosiahnutie úspor energetických nákladov (elektrina, zemný plyn, teplo a studená voda) po realizácii opatrení minimálne vo výške, ktorú navrhne vo svojej ponuke v Návrhu na plnenie kritérií ako hodnotu objemu Garantovaných ročných úspor. Podrobná metodika stanovenia a výpočtu úspor je popísaná v Prílohe č. 3 zmluvy o energetickej efektívnosti.

#### Verejný obstarávateľ požaduje, aby celkové Garantované ročné úspory dosahovali hodnotu minimálne **59.000 EUR** (slovom: päťdesiatdeväť tisíc euro) vrátane DPH. Verejný obstarávateľ zároveň požaduje, aby ročné Platby za GES (ako je tento pojem definovaný v zmluve, vrátane DPH) boli nižšie alebo maximálne rovnaké ako objem Garantovaných ročných úspor.

### Súvisiace plnenia

#### Súčasťou dodávky zariadení s príslušenstvom v rámci realizácie predmetu zákazky je ich dovoz, inštalácia, uvedenie do prevádzky a základné predvedenie funkčnosti a zaškolenie na nainštalovaných zariadeniach (na užívateľskej úrovni) zodpovedných osôb Verejného obstarávateľa v potrebnom rozsahu a ďalšie parciálne služby spojené s plnením zmlúv, ktoré sú podrobnejšie popísané v Prílohe č. D.1 a Prílohe D.2 týchto súťažných podkladov.

### Záruka za zariadenia a garancia úspory energie

#### Záruka za obnovené zariadenia, stavebné prvky a ostatné opatrenia, ako aj garancia dosahovania ročných úspor sú špecifikované v návrhu zmlúv a sú podrobnejšie popísané v Prílohe č. D.1 a Prílohe D.2 týchto súťažných podkladov. Pre zmluvu o energetickej efektívnosti je však podstatou garancia za kompletnú obnovu (udržiavanie prevádzkyschopnosti všetkých dodaných zariadení, vrátane vykonávania ich opráv, údržby, revízií a vykonávania všetkých činností potrebných na zabezpečenie ich prevádzkyschopnosti počas celého Obdobia garancie) a garancia za dosahovanie úspor počas celej doby trvania zmluvy po vykonaní samotnej rekonštrukcie.

### Miesto realizácie predmetu zákazky

#### Miestom realizácie predmetu zákazky sú nasledovné budovy nachádzajúce sa na území Hlavného mesta Slovenskej republiky (ktorých bližšie a podrobnejšie špecifikácie sú uvedené v Prílohe č. B.3 až Prílohe č. B.14 týchto súťažných podkladov):

###### Primaciálny palác, Primaciálne námestie č. 2;

###### Mestské lesy, Cesta Mládeže 4

###### Areál Zdravia Zlaté Piesky, Senecká Cesta 2

###### CVČ Gessayova, Gessayova 6

###### CVČ Kulíškova, Kulíškova 6

###### CVČ Pionierska, Pionierska 16

###### ZUŠ Istrijská, Istrijská ulica 22

###### ZUŠ Topolčianska, Topolčianska 15

###### CVČ Štefánikova (a), Štefánikova 35

###### CVČ Štefánikova (b), Štefánikova 39

### Termín realizácie predmetu zákazky

#### Doba realizácie predmetu zákazky bude nasledovná:

###### Pre zmluvu o energetickej efektívnosti max. 198 mesiacov od nadobudnutia účinnosti zmluvy v nasledujúcich etapách:

Obdobie príprav: maximálne 12 mesiacov odo dňa nadobudnutia účinnosti zmluvy;

Obdobie obnovy: maximálne 18 mesiacov odo dňa začatia obnovy (odovzdanie budov a ich areálov na vykonanie obnovy);

Obdobie garancie: maximálne 180 mesiacov odo dňa ukončenia obnovy; a

###### Pre zmluvu o dielo:

Vyprojektovanie a dokončenie projektovej a ostatnej dokumentácie do 12 mesiacov od nadobudnutia účinnosti zmluvy; a

Vykonanie diela (všetkých opatrení) max do 18 mesiacov od nadobudnutia účinnosti zmluvy.

### Ďalšie požiadavky na realizáciu predmetu zákazky

#### Podrobný obsah realizácie predmetu zákazky a podmienky poskytovania súvisiacich tovarov, služieb a stavebných prác sú špecifikované v návrhu zmlúv uvedených v Prílohe č. D.1. a Prílohe č. D.2 týchto súťažných podkladov. Verejný obstarávateľ považuje všetky obchodné podmienky za súčasť predmetu zákazky (upravujúce spôsob jeho realizácie).

**Prílohy Časti B. Súťažných podkladov**

Príloha č. B.1 Minimálny rozsah povinných opatrení

Príloha č. B.2 Navrhované opatrenia (vzorový formulár)

Príloha č. B.3 Opis súčasného stavu budovy a charakteristika súčasného stavu spotreby energie budovy – Primaciálny palác

Príloha č. B.4 Opis súčasného stavu budovy a charakteristika súčasného stavu spotreby energie budovy – Mestské lesy

Príloha č. B.5 Opis súčasného stavu budovy a charakteristika súčasného stavu spotreby energie budovy – Areál Zdravia Zlaté Piesky

Príloha č. B.6 Opis súčasného stavu budovy a charakteristika súčasného stavu spotreby energie budovy – CVČ Gessayova

Príloha č. B.7 Opis súčasného stavu budovy a charakteristika súčasného stavu spotreby energie budovy – CVČ Kulíškova

Príloha č. B.8 Opis súčasného stavu budovy a charakteristika súčasného stavu spotreby energie budovy – CVČ Pionierska

Príloha č. B.9 Opis súčasného stavu budovy a charakteristika súčasného stavu spotreby energie budovy – ZUŠ Istrijská

Príloha č. B.10 Opis súčasného stavu budovy a charakteristika súčasného stavu spotreby energie budovy – ZUŠ Topolčianska

Príloha č. B.11 Opis súčasného stavu budovy a charakteristika súčasného stavu spotreby energie budovy – CVČ Štefánikova (a)

Príloha č. B.12 Opis súčasného stavu budovy a charakteristika súčasného stavu spotreby energie budovy – CVČ Štefánikova (b)

Príloha č. B.13 Statický posudok - CVČ Gessayova

Príloha č. B.14 Statický posudok - CVČ Pionierska

# Spôsob určenia ceny

### Stanovenie ceny za predmet zákazky

#### Cena za predmet zákazky podľa Časti B. Opis predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa tento vykonáva.

#### Uchádzač musí v ponuke uviesť celkovú cenu celého predmetu zákazky, t. j. cenu vrátane odplaty za akékoľvek súvisiace náklady spojené s plnením uchádzača za realizáciu opatrení a poskytovanie súvisiacich služieb, ako sú opísané v Časti B. Opis predmetu zákazky a Časti D. Obchodné podmienky týchto súťažných podkladov a v súlade s ponukou uchádzača.

#### Základnou zásadou posudzovania cien ponúknutých uchádzačmi je posudzovanie konečnej ceny, ktorú by Verejný obstarávateľ bol povinný zaplatiť uchádzačovi v prípade úspechu jeho ponuky v tejto Verejnej súťaži v súlade s platným právnym režimom upravujúcim akékoľvek dane a poplatky vzťahujúce sa na obstaranie predmetu zákazky.

### Predloženie ceny za predmet zákazky

#### Uchádzač v návrhu na plnenie kritérií a v návrhu na realizáciu opatrení (formulár B.2 súťažných podkladov) uvedie navrhovanú celkovú cenu vrátane dane z pridanej hodnoty (ďalej len „**DPH**“), ktorú bude Verejný obstarávateľ musieť v závislosti od uplatneného daňového režimu buď zaplatiť úspešnému uchádzačovi na základe faktúry alebo priamo odviesť v zmysle režimu prenesenej daňovej povinnosti, a to vo výške 20 % z ceny bez DPH. Pri vypĺňaní jednotlivých položiek Prílohy č. C1 Návrh na plnenie kritérií uchádzač teda uvedie cenu bez DPH, sadzbu DPH a cenu vrátane DPH.

#### Hodnotená bude celková cena s DPH.

#### Uchádzač zároveň uvedie, či je alebo nie je registrovaným platiteľom DPH v Slovenskej republike.

#### Cenu predmetu zákazky predloží uchádzač vyplnením Návrhu opatrení (formulár B.2 súťažných podkladov) a tabuľky „Návrh na plnenie kritérií“, ktorého vzor tvorí obsah Prílohy C.1 Návrh na plnenie kritérií týchto súťažných podkladov a vyplnením všetkých cenových ustanovení v návrhu zmluvy a jej prílohách. Hodnoty uvedené v týchto prílohách musia byť súladné.

#### Povinnosťou uchádzača je dôsledne preskúmať celý obsah súťažných podkladov a návrhu zmluvy, a na základe ich obsahu stanoviť cenu za uskutočnenie predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo zmluvy, pričom do svojich ponukových cien zahrnie všetky náklady spojené s plnením predmetu zákazky. Cena musí zahŕňať všetky ekonomicky odôvodnené náklady uchádzača na predmet zákazky v rozsahu a za podmienok uvedených v zmluve a primeraný zisk.

**Prílohy Časti C. Súťažných podkladov**

Príloha č. C.1 Návrh na plnenie kritérií (vzor)

# Obchodné podmienky

### Podmienky uzatvorenia zmluvy

#### Medzi Verejným obstarávateľom a úspešným uchádzačom ako poskytovateľom budú uzatvorené dve samostatné zmluvy:

###### Zmluva o energetickej efektívnosti uzatvorená podľa ustanovení § 17 a § 18 Zákona o energetickej efektívnosti. Predmet zákazky ako aj jeho cena a výška garantovaných ročných úspor budú presne zodpovedať obsahu víťaznej ponuky, ktorá musí byť v súlade so špecifikáciou stanovenou v Časti B. Opis predmetu zákazky týchto súťažných podkladoch.

###### Zmluva o Dielo uzatvorená podľa ustanovenia § 536 a nasl. Obchodného zákonníka. Predmet zákazky ako aj jeho cena budú presne zodpovedať obsahu víťaznej ponuky, ktorá musí byť v súlade so špecifikáciou stanovenou v Časti B. Opis predmetu zákazky týchto súťažných podkladoch.

#### Uchádzač predloží v ponuke návrhy oboch zmlúv, ktoré musia byť vypracovaný v súlade s týmito súťažnými podkladmi. Uchádzač je povinný použiť vzor zmlúv uvedený v Prílohe č. D.1 a v Prílohe č. D.2 tejto časti súťažných podkladov. Uchádzač nesmie okrem doplnenia vyznačeného textu akokoľvek meniť vzor zmluvy.

**Prílohy Časti D. Súťažných podkladov**

Príloha č. D.1 Zmluva o energetickej efektívnosti pre verejný sektor

Príloha č. D.2 Zmluva o Dielo

# Kritériá hodnotenia ponúk

### Kritérium na hodnotenie ponúk

#### Hodnotenie ponúk bude vykonané na základe vyhodnotenia najlepšieho koeficientu ekonomickej výhodnosti pri zohľadnení pomeru ceny za realizáciu predmetu zákazky a výšky garantovaných úspor. Najlepší pomer ceny a výšky garantovaných úspor sa posúdi na základe:

###### Celkovej výšky garantovaných úspor počas Obdobia garancie na základe zmluvy o energetickej efektívnosti (A);

###### Celkovej ceny za realizáciu zmluvy o energetickej efektívnosti (B); a

###### Celkovej ceny za realizáciu zmluvy o dielo (C).

### Spôsob výpočtu jednotlivých podkritérií

#### Ponuky uchádzačov budú vyhodnotené na základe nasledovného vzorca so zohľadnením pridanej hodnoty za položku (A), nakoľko sa jedná o veličinu, ktorá umožňuje vykázať vyššiu mieru investičných a prevádzkových nákladov vynaložených na realizáciu tejto časti predmetu zákazky bez dopadu na výšku verejného dlhu:

#### K (Hodnota kritéria) = B + C - (A x 1,2)

 kde

####  Hodnota (A) = hodnota, ktorú uchádzač uvedie v Návrhu na plnenie kritérií ako hodnotu v položke „Celkové garantované úspory počas celej doby trvania zmluvy vrátane DPH“ v rámci tabuľky pre Zmluvu o energetickej efektívnosti pre verejný sektor; skladá sa z celkovej garantovanej výšky energetických nákladov (elektrina, zemný plyn, teplo a studená voda).

#### Hodnota (B) = súčet hodnôt (B = B1 + B2), ktoré uchádzač uvedie v Návrhu na plnenie kritérií ako hodnotu v položke „B1 = Celková cena za Obnovu“ a „B2 = Celková cena za súvisiace Služby“ vrátane DPH pre Zmluvu o energetickej efektívnosti pre verejný sektor.

#### Hodnota (C) = hodnota, ktorú uchádzač uvedie v Návrhu na plnenie kritérií ako hodnotu v položke „Celková cena za opatrenia“ vrátane DPH pre Zmluvu o Dielo.

### Spôsob vyhodnotenia ponúk

#### Úspešný bude ten uchádzač, ktorý ponúkne najnižšiu navrhovanú hodnotu kritéria (K) = B + C - (A x 1,2), t. j. dosiahne najlepší pomer ekonomickej výhodnosti pri zohľadnení pomeru ceny za realizáciu predmetu zákazky a výšky garantovaných úspor.

#### Hodnoty položiek hodnotených v rámci kritérií uchádzač uvedie do priloženého formulára „Návrh na plnenie kritérií“, ktorý tvorí Prílohu č. C.1 týchto súťažných podkladov.

#### Uchádzač zároveň uvedenie finálnu hodnotu (K)  v eur s DPH v elektronickom formulári v systéme Josephine.

# Podmienky účasti

### Osobné postavenie

#### Splnenie podmienok účasti možno preukázať Jednotným európskym dokumentom v zmysle § 39 ZVO, pričom doklady preukazujúce splnenie podmienok účasti predkladá Verejnému obstarávateľovi uchádzač podľa § 55 ods. 1 ZVO v čase a spôsobom určeným Verejným obstarávateľom.

#### Tejto Verejnej súťaže sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 ZVO.

#### Spôsob preukázania splnenia podmienok podľa § 32 ods. 1 ZVO:

###### uchádzač preukáže splnenie podmienok účasti osobného postavenia svojím zápisom v zozname hospodárskych subjektov (ďalej len „**ZHS**“), ktorý vedie Úrad pre verejné obstarávanie v súlade s § 152 ZVO,

###### uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladmi v súlade s § 32 ods. 2 ZVO.

#### Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.3b) tejto časti súťažných podkladov vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

#### Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

#### Verejný obstarávateľ nie je oprávnený použiť údaje z informačných systémov verejnej správy podľa osobitného predpisu, a teda uchádzač (ak nie je zapísaný v ZHS alebo ak doklady dočasne nenahrádza predložením JED) predloží za účelom preukázania splnenia podmienok účasti osobného postavenia Verejnému obstarávateľovi v ponuke všetky doklady podľa § 32 ods. 2 ZVO.

#### Podrobnosti k podmienkam účasti osobného postavenia a ich preukazovanie sú uvedené v § 32 ZVO.

### Ekonomické a finančné postavenie

#### Splnenie podmienok účasti týkajúcich sa ekonomického a finančného postavenia možno preukázať Jednotným európskym dokumentom v zmysle § 39 ZVO, pričom doklady, preukazujúce splnenie podmienok účasti predkladá Verejnému obstarávateľovi uchádzač podľa § 55 ods. 1 ZVO v čase a spôsobom určeným Verejným obstarávateľom.

#### Verejný obstarávateľ obmedzuje v súvislosti s Jednotným európskym dokumentom informácie požadované na podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (α: Globálny údaj pre všetky podmienky účasti), t. j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

#### Tejto Verejnej súťaže sa môže zúčastniť len ten, kto spĺňa nižšie stanovené požiadavky pre preukázanie svojho finančného a ekonomického postavenia. Pre preukázanie splnenia uvedených podmienok predloží uchádzač v ponuke nasledovné doklady (môžu byť nahradené aj jednotným európskym dokumentom):

###### V súlade s ustanovením § 33 ods. 1 písm. d) ZVO: Prehľad o celkovom obrate za posledné 3 hospodárske roky, za ktoré sú dostupné v závislosti od vzniku alebo začatia prevádzkovania činnosti.

**Minimálna požadovaná úroveň:**

###### Celkový obrat v požadovanom období musí byť najmenej 1 000 000 ,- EUR bez DPH (slovom jeden milión eur).

###### Uchádzač za posledné tri ukončené hospodárske roky (resp. roky, za ktoré sú dostupné v závislosti od vzniku alebo začatia prevádzkovania činnosti) predloží,

ak ide o osobu, ktorá vedie podvojné účtovníctvo, z účtovnej závierky overené kópie výkazov ziskov a strát s vyznačeným údajom o celkovom obrate overené daňovým úradom alebo audítorom, alebo iným orgánom príslušným podľa predpisov platných v krajine sídla uchádzača alebo

ak ide o osobu, ktorá vedie jednoduché účtovníctvo predloží z účtovnej závierky overené kópie výkazov príjmov a výdavkov overené daňovým úradom alebo audítorom alebo iným orgánom príslušným podľa predpisov platných v krajine sídla uchádzača.

###### V prípade, ak uchádzač nemá sídlo v Slovenskej republike, Verejný obstarávateľ uzná aj ekvivalentné doklady/osvedčenia vydané podľa právnych noriem členského štátu. Celkové obraty vyjadrené v iných menách uchádzač preukáže v euro a prepočíta ich platným kurzom v čase vzniku daňovej povinnosti, podľa daňových zákonov v krajine sídla uchádzača.

###### V prípade, ak uchádzač nepreukazuje prehľad o celkovom obrate subjektom podnikajúcim počas rozhodujúceho obdobia v Slovenskej republike, pre účely objektívneho porovnania údajov so slovenskými subjektmi, takýto subjekt predloží navyše čestné vyhlásenie ohľadne dosiahnutého celkového obratu, za posledné 3 ukončené hospodárske roky, resp. za ktoré sú dostupné v závislosti od vzniku alebo začatia prevádzkovania činnosti.

###### Uchádzač, ktorého výkaz ziskov a strát alebo výkaz o príjmoch a výdavkoch od roku 2013 (ako súčasť účtovnej závierky) je uložený vo verejnej časti registra účtovných závierok na www.registeruz.sk a v plnom znení je verejne prístupný všetkým osobám, nie je povinný predložiť Verejnému obstarávateľovi výkaz ziskov a strát alebo výkaz o príjmoch a výdavkoch za obdobie od roku 2013, na túto skutočnosť uchádzač upozorní Verejného obstarávateľa. Táto výnimka sa nevzťahuje na výkazy ziskov a strát alebo výkazy o príjmoch a výdavkoch za roky pred rokom 2013.

#### Uchádzač môže na preukázanie finančného a ekonomického postavenia využiť zdroje inej osoby, bez ohľadu na ich právny vzťah v súlade s ustanovením § 33 ods. 2 ZVO.

### Technická alebo odborná spôsobilosť

#### Splnenie podmienok týkajúcich sa účasti technickej alebo odbornej spôsobilosti možno preukázať Jednotným európskym dokumentom v zmysle § 39 ZVO, pričom doklady, preukazujúce splnenie podmienok účasti predkladá Verejnému obstarávateľovi uchádzač podľa § 55 ods. 1 ZVO v čase a spôsobom určeným Verejným obstarávateľom.

#### Verejný obstarávateľ obmedzuje v súvislosti s Jednotným európskym dokumentom informácie požadované na podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

#### Tejto Verejnej súťaže sa môže zúčastniť len ten, kto spĺňa nižšie stanovené požiadavky pre preukázanie svojej technickej alebo odbornej spôsobilosti. Pre preukázanie splnenia uvedených podmienok predloží uchádzač v ponuke nasledovné doklady (môžu byť nahradené aj jednotným európskym dokumentom):

###### V súlade s ustanovením § 34 ods. 1 písm. a) ZVO: Zoznam poskytnutých služieb za predchádzajúcich päť rokov od vyhlásenia Verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

Predložený zoznam poskytnutých služieb, resp. referencií musí obsahovať informácie,
z ktorých je možné posúdiť splnenie všetkých vyššie uvedených požiadaviek.

Verejný obstarávateľ odporúča pre preukázanie splnenia tejto podmienky účasti použiť vzor, ktorý je prílohou č. F.1 týchto súťažných podkladov.

**Minimálna požadovaná úroveň:**

Zo zoznamu poskytnutých služieb musí vyplynúť, že uchádzač poskytoval garantované energetické služby vrátane investície rovnakého alebo podobného charakteru a zložitosti ako je predmet zákazky v zmysle Zákona o energetickej efektívnosti (alebo obdobného právneho predpisu v inom štáte) za predchádzajúcich päť rokov od vyhlásenia Verejného obstarávania (ďalej ako „**Referenčné obdobie**“), ktorých celková hodnota v Referenčnom období bola sumárne minimálne 300 000 EUR bez DPH.

Pre odstránenie pochybností sa upresňuje, že garantovaná energetická služba musela byť realizovaná v Referenčnom období, pričom do hodnoty referenčnej služby sa zarátavajú:

* + - * ceny za služby súvisiace s poskytovaním garantovanej energetickej služby prepočítané na Referenčné obdobie; a
			* hodnota investície vykonanej v Referenčnom období bez nutnosti prepočtu výšky platieb na Referenčné obdobie.

Za poskytnutie garantovaných energetických služieb rovnakého alebo podobného charakteru a zložitosti ako je predmet zákazky sa pre účely tejto Verejnej súťaže považujú plnenia, ktoré musia kumulatívne napĺňať všetky nižšie uvedené definičné znaky:

* + - * uchádzač vykonal modernizáciu energetického systému v budovách;
			* uchádzač vykonal detailnú analýzu spotreby energie, návrh a projektovanie opatrení, ktorých výsledkom bola úspora energií, realizáciu týchto opatrení, službu dozoru riadenia modernizovaného systému tak, aby sa dosiahli vopred deklarované úspory energie a garanciu za dosiahnutie úspor energie;
			* plnenie obsahovalo podmienku, aby úspory boli vyhodnocované v pravidelných intervaloch;
			* plnenie obsahovalo podmienku, aby garantované úspory energie boli dosiahnuté vo všetkých hodnotiacich periódach projektu, v opačnom prípade dodávateľ projektu finančne vykompenzoval hodnotu výpadku úspor.

###### V súlade s ustanovením § 34 ods. 1 písm. g) ZVO: Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

Minimálna požadovaná úroveň:

Uchádzač musí preukázať svoju odbornú spôsobilosť na poskytovanie požadovaných služieb potvrdením, že má k dispozícii nižšie uvedených odborníkov spĺňajúcich stanovené požiadavky, v príslušnom počte. Nižšie uvedené požiadavky na odborníka uchádzač preukáže predložením:

profesijného životopisu, s minimálnym obsahom:

* + - * meno a priezvisko odborníka,
			* súčasná pracovná pozícia odborníka u uchádzača, resp. iný právny vzťah medzi odborníkom a uchádzačom,
			* prehľad profesijnej praxe vzťahujúcej sa k plneniu predmetu zákazky,
			* vlastnoručný podpis odborníka.

požadovaného oprávnenia alebo certifikátu alebo ekvivalentného dokladu, preukazujúceho kvalifikáciu odborníka vzťahujúcu sa k predmetu zákazky (nevyžaduje sa predloženie originálu alebo úradne osvedčenej kópie).

Verejný obstarávateľ odporúča pre preukázanie splnenia tejto podmienky účasti použiť aj vzor, ktorý je prílohou č. F.2 týchto súťažných podkladov.

**Odborník č. 1 – držiteľ osvedčenia o odbornej spôsobilosti na poskytovanie garantovanej energetickej služby alebo energetický audítor – 1 osoba**

Odborník musí spĺňať nasledovné požiadavky:

* + - * najmenej 5 ročné odborné skúsenosti v oblasti poskytovania garantovanej energetickej služby, pričom, túto podmienku účasti uchádzač u odborníka preukáže životopisom tohto odborníka podľa bodu 3.3b)(i) vyššie; a
			* osvedčením o odbornej spôsobilosti na poskytovanie garantovanej energetickej služby podľa ustanovenia § 19 Zákona o energetickej efektívnosti (alebo obdobného právneho predpisu v inom štáte) pričom, túto podmienku účasti uchádzač u odborníka preukáže dokladom podľa bodu 3.3b)(ii) vyššie.

**Odborník č. 2 – Stavbyvedúci – 1 osoba**

Odborník musí spĺňať nasledovné požiadavky:

* + - * najmenej 5 ročné odborné skúsenosti v oblasti činnosti stavbyvedúceho, pričom túto podmienku účasti uchádzač u odborníka preukáže životopisom tohto odborníka podľa bodu 3.3b)(i) vyššie; a
			* osvedčenie o vykonaní odbornej skúšky vydané Slovenskou komorou stavebných inžinierov podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov na výkon činnosti stavbyvedúceho alebo ekvivalentný doklad, túto podmienku účasti uchádzač u odborníka preukáže dokladom podľa bodu 3.3b)(ii) vyššie.

#### Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah v súlade s ustanovením § 34 ods. 3 ZVO.

**Prílohy Časti F. Súťažných podkladov**

Príloha č. F.1 Zoznam poskytnutých služieb (referencií) (vzor)

Príloha č. F.2 Zoznam odborníkov (vzor)

# SUMARIZÁCIA PRÍLOH SÚŤAŽNÝCH PODKLADOV

Príloha č. A.1 Úvodný list ponuky (vzor)

Príloha č. A.2 Čestné vyhlásenie o  podmienkach Verejnej súťaže (vzor)

Príloha č. A.3 Čestné vyhlásenie o neprítomnosti konfliktu záujmov (vzor)

Príloha č. A.4 Čestné vyhlásenie o vytvorení Skupiny dodávateľov (vzor)

Príloha č. A.5 Splnomocnenie vedúceho člena Skupiny dodávateľov (vzor)

Príloha č. A.6 Jednotný európsky dokument

Príloha č. A.7 Odôvodnenie nerozdelenia zákazky

Príloha č. B.1 Minimálny rozsah povinných opatrení

Príloha č. B.2 Navrhované opatrenia (vzorový formulár)

Príloha č. B.3 Opis súčasného stavu budovy a charakteristika súčasného stavu spotreby energie budovy – Primaciálny palác

Príloha č. B.4 Opis súčasného stavu budovy a charakteristika súčasného stavu spotreby energie budovy – Mestské lesy

Príloha č. B.5 Opis súčasného stavu budovy a charakteristika súčasného stavu spotreby energie budovy – Areál Zdravia Zlaté Piesky

Príloha č. B.6 Opis súčasného stavu budovy a charakteristika súčasného stavu spotreby energie budovy – CVČ Gessayova

Príloha č. B.7 Opis súčasného stavu budovy a charakteristika súčasného stavu spotreby energie budovy – CVČ Kulíškova

Príloha č. B.8 Opis súčasného stavu budovy a charakteristika súčasného stavu spotreby energie budovy – CVČ Pionierska

Príloha č. B.9 Opis súčasného stavu budovy a charakteristika súčasného stavu spotreby energie budovy – ZUŠ Istrijská

Príloha č. B.10 Opis súčasného stavu budovy a charakteristika súčasného stavu spotreby energie budovy – ZUŠ Topolčianska

Príloha č. B.11 Opis súčasného stavu budovy a charakteristika súčasného stavu spotreby energie budovy – CVČ Štefánikova (a)

Príloha č. B.12 Opis súčasného stavu budovy a charakteristika súčasného stavu spotreby energie budovy – CVČ Štefánikova (b)

Príloha č. B.13 Statický posudok - CVČ Gessayova

Príloha č. B.14 Statický posudok - CVČ Pionierska

Príloha č. C.1 Návrh na plnenie kritérií (vzor)

Príloha č. D.1 Zmluva o energetickej efektívnosti pre verejný sektor

Príloha č. D.2 Zmluva o Dielo

Príloha č. F.1 Zoznam poskytnutých služieb (referencií) (vzor)

Príloha č. F.2 Zoznam odborníkov (vzor)